Verden lærer oss at lange timer på jobb er uunngåelige,
at overarbeid er et hedersmerke Og hvile er en svakhet.
Vellykkede mennesker står opp og jobber hardt, er alltid på og stopper aldri.
Innerst inne vet vi at dette er usunt og lite bærekraftig.
Men er det et alternativ?
[Måten vi arbeider på]
Fritid er dypt undervurdert i dagens 24/7 verden,
men det har ikke alltid vært sånn.
Nesten alle eldgamle samfunn
definerte et godt liv, som en balanse mellom arbeid og hvile,
og nyere forskning i nevrovitenskap og psykologi
har vist at hvile styrker hjernene våre,
øker vår evne til læring og stimulerer kreativiteten vår.
Historiens mest fremragende forskere,
forfattere og militærledere arbeidet langt færre timer enn vi gjør i dag
og hadde daglige rutiner fulle av pauser.
Folk som naturforsker Charles Darwin og genetiker Barbara McClintock,
som begge gikk daglige turer,
visste at arbeid og hvile ikke er motsetninger,
de er partnere.
Du vil ikke blomstre fullt ut før du kan mestre begge deler.
Slik kan du begynne.
For det første, revurder hva hvile er.
Å få nok søvn om natten er nøkkelen,
og 20-minutters lurer er fantastiske for et løft.
Men når det kommer til pauser på dagtid,
Den mest styrkende hvilen får du ikke på en sofa eller foran en skjerm.
Den beste hvilen er aktiv:
trening, hobbyer, gåturer.
Dette lader opp våre mentale og fysiske batteriene mer effektivt
og gir oss mer utholdenhet og motstandskraft enn å være sofagris gjør.
Hvile er naturlig, men det er også en ferdighet.
Det er noe vi kan øve opp og forbedre over tid.
Akkurat som idrettsutøvere, sangere og buddhistmunker bruker pusteøvelser
for å kunne løpe fortere, styrke stemmene og roe sinnene sine,
kan vi bruke hvile til å forbedre kreativitet og restitusjon.
For det andre, integrer det i ditt daglige arbeid.
Idrettsutøvere får best resultat når de kombinerer intensiv trening og hvile.
På samme måte bør kreative mennesker kombinere økter med fokusert, tungt arbeid
med økter med bevisst hvile.
Så lag en rutine som lar deg fokusere og komme inn i flyten
i fire eller fem timer om dagen, hver dag.
Sørg for at de øktene er mer intensive, ikke lengre,
ved å fjerne distraksjoner.
Gi deg selv tillatelse til å skru av epost og meldingsvarsel
og konsentrer deg om det du skal gjøre.
Og så, om du har fleksibiliteten,
gi deg selv en god, lang, aktiv pause.
Det vil gi din kreative underbevissthet sjansen til å jobbe med uløste spørsmål
mens du hviler
og får innsikt og aha-øyeblikk
som forvandler gode ideer til gjennombrudd.
Og hvis du ikke har den muligheten,
finn en måte å sikre deg at når du er ferdig på jobb
så benytter du deg av de samme prinsippene på i alle fall deler av fritiden din.
For det tredje, ha det gøy.
Kreative og engasjerte mennesker trenger pauser fra arbeidet,
men de pausene må være like fengslende som arbeidet de gjør
ellers tar de dem ikke.
Mange forskere og ledere er amatørmalere,
musikere, eller kokker på fritida.
Dette er hobbyer som gir dem den samme følelsen av måloppnåelse,
kontroll, mestring og flyt som de får når arbeidet går skikkelig bra,
men i et annet miljø og med en tydelig og rask belønning.
Ofte kommer interessene deres fra barndommen,
noe som gjør de enda mer meningsfulle.
Så omfavn en aktivitet som gjør at du føler deg levende og involvert i verden.
Det er ikke en distraksjon.
Det vil gi deg nye opplevelser og samme gleder
og belønninger som arbeidet på sitt beste,
Uten kompromissene eller tvetydighetene som ofte tåkelegger ting.
For det fjerde, gjør hvile sosialt.
Arbeidslivet er ikke laget for pauser.
Vi må ta de.
Og en av de mest effektive måtene å garantere at vi får pauser på
er å gjøre det sammen med andre.
Så begynn å arbeid tidlig
og treff kollegaer og gå en tur på ettermiddagen.
Eller slå deg sammen med en partner og utfør en teseremoni.
Eller gjør en avtale om barnepassbytte med en venn
slik at dere begge får mer tid til hvile.
Husk, det er ikke enkelt for travle, høyt begavede mennesker å slappe av.
Det krever at man utvikler nye rutiner og gir dem tid til å bli vaner.
Du kan ikke skynde deg.
Akkurat som det tar tid å bli kjent med en jobb eller et nytt hjem,
trenger sinnet ditt tid til å utnytte hvilens kraft.
Ikke kritiser deg selv hvis du ikke gjør noe slikt allerede.
Det er ikke noe bedre tidspunkt å begynne på enn nå.